Author: Magdaléna Klímová
Last saved by: jost

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády
22.3.2006
K materiálu č. 5070/2006
K bodu č. 9

     

S T A N O V I S K O

k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení neskorších predpisov   

I.
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení neskorších predpisov sa predkladá na rokovanie vlády Slovenskej republiky ako iniciatívny návrh Úradu pre normalizáciu, metrológiu a skušobníctvo Slovenskej republiky.
II.
Predmetným návrhom sa sleduje dosiahnutie súladu nariadenia vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení neskorších predpisov s predpismi Stálej medzinárodnej komisie pre kontrolu ručných strelných zbraní, ktorej je Slovenská republika členom.
III.
Sekcia Inštitút pre aproximáciu práva uplatňuje nasledovnú pripomienku:
Upozorňujeme, že § 18a je potrebné upraviť tak, aby bol v úplnom súlade s článkom 3b ods. 2 Legislatívnych pravidiel vlády Slovenskej republiky vrátane textu v poznámke pod čiarou. Uvedenie čísla notifikácie na konci vety možno ponechať. § 18a návrhu nariadenia potom bude znieť: „Toto nariadenie vlády bolo prijaté v súlade s právne záväzným aktom Európskych spoločenstiev a osobitnými predpismi o poskytovaní informácií v oblasti technických noriem a technických predpisov^3)  pod číslom notifikácie 2005/0640/SK.“ A poznámka pod čiarou k odkazu 3) bude znieť: „^3) Smernica Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov v znení smernice 98/48/ES, zákon č. 264/1999 Z. z. o technických požiadavkách na výrobky a o posudzovaní zhody a o zmene a o doplnení niektorých zákonov v znení neskorších predpisov, nariadenie vlády Slovenskej republiky č. 453/2002 Z. z. o postupoch pri poskytovaní informácií v oblasti technických predpisov a technických noriem.“

Bratislava | 21.03.2006
Vypracoval: | Mgr. Andrej Slavkovský
Tel.: | 57295608

JUDr. Mária Krošlákovágenerálna riaditeľka